**Dani Stevens** (o.s. **Samuels**, s. 26. toukokuuta 1988 Fairfield, Uusi Etelä-Wales, Australia) on australialainen kiekonheittäjä ja kuulantyöntäjä.

Ura
---

### Junioritaso

Alle 18-vuotiaiden MM-kilpailuissa 2003 Stevens karsiutui kuulantyönnön loppukilpailusta. Saman ikäluokan MM-kilpailuissa Marrakechissä 2005 hän voitti kiekonheitossa kultaa tuloksella 54,09 ja kuulantyönnössä pronssia tuloksella 15,53.

Pekingin alle 20-vuotiaiden MM-kilpailuissa 2006 Stevens voitti kiekonheiton kultaa tuloksella 60,63 ja oli kuulantyönnössä seitsemäs.

Bangkokin universiadeissa 2007 Stevens sai kiekossa hopeaa tuloksella 60,47. Belgradin universiadeissa 2009 hän voitti kiekonheiton tuloksella 62,48.

### Aikuisten arvokisat

Melbournen kansainyhteisön kisoissa 2006 Stevens oli kiekossa kolmas tuloksella 59,44 ja kuulassa 12:s. Samana vuonna hän sijoittui Ateenan maailmancupissa kiekossa kuudenneksi. Osakan MM-kilpailuissa 2007 Stevens karsiutui kiekonheiton loppukilpailusta. Pekingin olympialaisissa 2008 Samules sijoittui kiekossa yhdeksänneksi.

Berliinin MM-kilpailuissa 2009 Stevens voitti kiekonheiton maailmanmestaruuden. Hän heitti neljännellä kierroksella tuloksen 64,76 parantaen ennätystään lähes kaksi metriä. Seuraavalla kierroksella hän paransi voittotuloksensa lukemaan 65,44. Maanosien cupissa 2010 hän sijoittui neljänneksi. Daegun MM-kilpailuissa 2011 Stevens oli kymmenes ja Lontoon olympialaisissa 2012 11:s. Moskovan MM-kilpailuissa 2013 hän oli jälleen kymmenes. Vuonna 2014 hän voitti kultaa Glasgow'n Kansainyhteisön kisoissa tuloksella 64,88 m. Maanosien cupissa 2014 hän oli toinen. Pekingin MM-kilpailuissa 2015 hän sijoittui kuudenneksi. Rion olympialaisissa 2016 hän sijoittui neljänneksi. Lontoon MM-kilpailuissa 2017 hän saavutti hopeaa Oseanian ennätystuloksella 69,64. Gold Coastin Kansainyhteisön kisoissa 2018 hän voitti kultaa tuloksella 68,26. Vuodelle 2021 siirretyissä Tokion olympialaisissa hän karsiutui loppukilpailusta.

### Henkilökohtaiset ennätykset

Stevens heitti ennätyksensä 69,64 Lontoossa elokuussa 2017. Hänen kuulantyöntöennätyksensä on 17,05, jonka hän työnsi Sydneyssä maaliskuussa 2014.

Yksityiselämä
-------------

Stevens avioitui lokakuussa 2016 ja otti käyttöönsä puolisonsa sukunimen.

Lähteet
-------

1. ↑  Dani Samuels *sports-reference.com*.  Arkistoitu 2.7.2017. Viitattu 22.8.2009. (englanniksi)
2. 1 2 3 4 5 6 7  Dani Stevens Kansainvälinen yleisurheiluliitto.  (englanniksi) Viitattu 26.8.2015
3. 1 2 3 4  Dani Stevens Tilastopaja (vaatii kirjautumisen, maksullinen palvelu).  (englanniksi) Viitattu 19.10.2017
4. ↑  Discus Throw Women, Qualification *11th IAAF World Championships ina Athletics*. IAAF. Viitattu 25.8.2015. (englanniksi)
5. ↑  Naisten kiekkoon todellinen yllätysmestari *Yle Uutiset*.  22.8.2008. Viitattu 25.8.2015.
6. ↑  Gleeson, Michael: Dani Samuels wins gold in women's discus *The Age*.  2.8.2014. Viitattu 25.8.2015. (englanniksi)
7. ↑  Dani Stevens returns to competition at NSW champs *corporate.olympics.com.au*.  23.2.2017. Viitattu 2.4.2017. (englanniksi)

  

Naisten kiekonheiton maailmanmestarit

|  |
| --- |
| 1983: Martina Opitz |
1987: Martina Hellmann |
1991: Tsvetanka Hristova |
1993: Olga Burova |
1995: Ellina Zvereva |
1997: Beatrice Faumuina |
1999: Franka Dietzsch |
2001: Ellina Zvereva |
2003: Iryna Jattšanka |
2005: Franka Dietzsch |
2007: Franka Dietzsch |
2009: Dani Samuels |
2011: Li Yanfeng |
2013: Sandra Perković |
2015: Denia Caballero |
2017: Sandra Perković |
2019: Yaimé Pérez |
2022: Feng Bin |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Australian Women's Register
	+ 2
* World Athletics

 |

 |